কাইলৈৰ পৰা অনুষ্ঠিত হ'বলগীয়া হাইস্কুল আৰু উচ্চতৰ মাধ্যমিক শিক্ষান্ত পৰীক্ষাৰ বাবে কলিয়াবৰ মহকুমাত ১৪৪ ধাৰা জাৰি কৰা হৈছে।
সেই অনুসৰি ১৫মাৰ্চৰ পৰা কোনোৱে নিজ ইচ্ছা অনুসৰি মাইক আৰু ডিজে বক্স বজাব নোৱাৰিব। এই আদেশ অমান্য কৰি কোনোৱে বজালেই জৰিমনা ভৰিব লাগিব।
মঙলবাৰৰ পৰা ৰাজ্যত অনুষ্ঠিত হ'বলগীয়া হাইস্কুল আৰু উচ্চতৰ মাধ্যমিক শিক্ষান্ত পৰীক্ষাত অৱতীৰ্ণ ছাত্র-ছাত্ৰী সকলৰ সুবিধাৰ্থে কলিয়াবৰ মহকুমা প্ৰশাসনে এনে কঠোৰ পদক্ষেপ গ্ৰহণ কৰিছে।
ৰাজ্যৰ বিভিন্ন স্থানৰ লগতে কলিয়াবৰ মহকুমা প্ৰশাসনেও পৰীক্ষাৰ্থীসকলৰ সুবিধাৰ্থে কলিয়াবৰত ১৪৪ ধাৰা জাৰি কৰিছে।
সেইদৰে, কোনোৱে মাইক আৰু ডিজে বক্স সীমিত শব্দৰ ভিতৰত বজাবলৈ হ'লে প্ৰশাসনৰ অনুমতি ল'ব লাগিব।
কিন্তু অনুমতি নোলোৱাকৈ উচ্চ শব্দত মাইক আৰু ডিজে বক্স বজালেই ভাৰতীয় দণ্ড বিধি আইনৰ ১৪৪ ধাৰাৰ অধীনত দণ্ডণীয় হ'ব। ১৫মাৰ্চৰ পৰা পৰীক্ষা শেষ নোহোৱা পৰ্যন্ত এই নিয়ম কাৰ্যকৰী হৈ থাকিব।
আনহাতে,পৰীক্ষা কেন্দ্ৰসমূহৰ সন্মুখত পৰীক্ষা চলি থকা সময়ত গাড়ীৰ চালক সকলেও হৰ্ণ বজাব নোৱাৰিব।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
